Na temelju članka 30. stavka 5. Pravilnika o provedbi Mjere 7 „Temeljne usluge i obnova sela u ruralnim područjima“ iz Programa ruralnog razvoja Republike Hrvatske za razdoblje 2014.-2020. („Narodne novine“ broj 48/18.) i članka 36. Statuta Općine Sveti Ivan Žabno („Službeni glasnik Koprivničko-križevačke županije“ broj 4/21), Općinsko vijeće Općine Sveti Ivan Žabno na 2. sjednici održanoj 7. rujna 2021. donijelo je

**O D L U K U**

**o davanju suglasnosti za provedbu ulaganja u projekt „Rekonstrukcija Vatrogasnog doma “ na području Općine Sveti Ivan Žabno u naselju Cirkvena**

Članak 1.

 Ovom Odlukom daje se suglasnost za provedbu ulaganja u projekt „Rekonstrukcija Vatrogasnog doma “ na području Općine Sveti Ivan Žabno u naselju Cirkvena.

 Članak 2.

Ulaganje u projekt „Rekonstrukcija Vatrogasnog doma“ na području Općine Sveti Ivan Žabno u naselju Cirkvena planira se prijaviti na natječaj Programa ruralnog razvoja RH za razdoblje 2014.-2020., Mjera 7, Podmjera 7.4., tip operacije 7.4.1. Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu.

Članak 3.

Ova suglasnost daje se na temelju dokumenta **Prilog uz odluku predstavničkog tijela jedinice lokalne samouprave o suglasnosti za provedbu ulaganja na području jedinice lokalne samouprave unutar Mjere 7 „Temeljne usluge i obnova sela u ruralnim područjima“ iz Programa ruralnog razvoja Republike Hrvatske za razdoblje 2014.-2020. - opis projekta,** koji čini sastavni dio ove Odluke.

Članak 4.

Ova suglasnost izdaje se u svrhu prijave ulaganja u projekt iz članka 1. ove Odluke na natječaj za Mjeru 7, Podmjeru 7.4. tip operacija 7.4.1. Programa ruralnog razvoja RH za razdoblje 2014.-2020.

Članak 5.

Ova Odluka stupa na snagu danom donošenja, a objavit će se u „Službenom glasniku Koprivničko-križevačke županije“.

KLASA: 361-02/21-01/02

URBROJ: 2137/19-02/1-21-1

Sveti Ivan Žabno, 7. rujna 2021.

 PREDSJEDNIK:

 Krešimir Habijanec